## Odluka o porezima Grada Novog Marofa

### NN 108/2001 (7.12.2001.), Odluka o porezima Grada Novog Marofa

# GRAD NOVI MAROF

1791

Na teme­lju članka 3. i 30. Zakona o financira­nju jedinica lokalne i
područne (re­gionalne) samouprave i uprave (»Narodne novine« br. 117/93, 69/97,
33/00, 73/00, 127/00 i 59/01) i članka 31. Statuta Grada Novog Marofa
(»Službeni vjesnik Varaždinske županije« br. 19/01), Gradsko vijeće Grada Novog
Marofa na sjednici održanoj dana 30. studenog 2001. godine, donosi

## ODLUKU

### O POREZIMA GRADA NOVOG MAROFA

I. OPĆE ODREDBE

Članak 1.

Ovom se Odlukom utvrđuju vrste, visina, način obračuna i plaća­nja
gradskih poreza na području Grada Novog Marofa.

Porezi iz stavka
1. ovog članka vlastiti su prihodi Grada Novog Marofa.

II. VRSTE POREZA

Članak 2.

Gradu Novom Marofu pripadaju sljedeći gradski porezi:

1. prirez porezu na dohodak,

2. porez na potroš­nju,

3. porez na kuće za odmor,

4. porez na tvrtku ili naziv,

5. porez na korište­nje javnih površina.

Prirez porezu na dohodak

Članak 3.

Prirez porezu na
dohodak plaća se na dohodak od nesamostalnog rada, porez na dohodak od
samostalne djelatnosti, porez na dohodak od imovine i imovinskih prava i porez
na dohodak od kapitala.

Članak 4.

Vrste poreza na dohodak, obračun, način i rokovi plaća­nja poreza na
dohodak i oslobađa­nja plaća­nja poreza na dohodak propisani su Zakonom o
porezu na dohodak i primje­njuju se pri utvrđiva­nju prireza porezu na dohodak.

Članak 5.

Obveznik prireza porezu na dohodak je fizička osoba koja ostvaruje
dohodak u Republici Hrvatskoj, a obveznik je poreza na dohodak prema Zakonu o
porezu na dohodak.

Članak 6.

Prirez porezu na dohodak plaća se po stopi od 10%.

Članak 7.

Podaci o obračunatom i uplaćenom prirezu porezu na dohodak na plaće,
mirovine i druge dohotke od nesamostalnog rada unose se u karticu poreza na
dohodak od nesamostalnog rada.

Članak 8.

Prirez porezu na dohodak uplaćuje se u korist Proračuna Grada Novog
Marofa.

Članak 9.

Pravne i fizičke osobe i druge financijske institucije dužne su, na
zahtjev upravnih tijela Grada Novog Marofa, dostaviti podatke, odnosno
omogućiti uvid u poslovne k­njige i evidencije zbog prikup­lja­nja podataka
potrebnih za utvrđiva­nje poreza i prireza.

Porez na potroš­nju

Članak 10.

Porez na potroš­nju plaća se na potroš­nju alkoholnih pića, piva i
bezalkoholnih pića u ugostite­ljskim objektima.

Obveznici poreza na potroš­nju su sve pravne i fizičke osobe koje
pružaju ugostite­ljske usluge na području Grada Novoga Marofa.

Članak 11.

Porez na potroš­nju alkoholnih pića, piva i bezalkoholnih pića u
ugostite­ljskim objektima plaća se po stopi od 3%.

Osnovica poreza na potroš­nju je prodajna cijena pića po kojoj se pića
prodaju u ugostite­ljskim objektima bez poreza na dodanu vrijednost.

Članak 12.

Porez na potroš­nju alkoholnih i bezalkoholnih pića i piva obveznik
poreza obračunava i plaća do 15. u mjesecu za prethodni mjesec, na način
propisan Zakonom o porezu na dodanu vrijednost.

Obračunati porez iskazuje se na propisanim obrascima.

Porez na kuće za odmor

Članak 13.

Porez na kuće za odmor plaćaju pravne i fizičke osobe koje su vlasnici
kuća za odmor koje se nalaze na području Grada.

Članak 14.

Kućom za odmor se smatra svaka zgrada ili dio zgrade ili stan koji se
koriste povremeno ili sezonski.

Kuće za odmor, u smislu ove Odluke ne smatraju se gospodarstvene zgrade
koje služe za smještaj po­ljoprivrednih strojeva, oruđa i drugog pribora.

Članak 15.

Porez na kuće za odmor plaća se u visini 10,00 kuna po jednom četvornom
metru korisne površine kuće za odmor.

Porez na kuće za odmor razrezuje se i plaća godiš­nje.

Članak 16.

Porez na kuće za odmor ne plaća se na kuće za odmor koje se ne mogu
koristiti.

Kućama za odmor iz prethodnog stavka ovog članka smatraju se kuće za
odmor koje se ne mogu koristiti zbog prirodnih nepogoda, starosti i trošnosti.

Članak 17.

Obveznik poreza na kuće za odmor obvezan je Upravnom odjelu Grada
dostaviti podatke koji se odnose na mjesto gdje se objekti nalaze, o korisnoj
površini objekta, te druge podatke potrebne za razrez poreza na kuće za odmor
najkasnije do 31. ožujka godine za koju se utvrđuje porez na kuće za odmor.

Porez na kuće za odmor plaća se u roku 15 dana od dana dostave rješe­nja
o utvrđiva­nju toga poreza.

Porez na tvrtku
ili naziv

Članak 18.

Obveznici poreza na tvrtku
ili naziv su pravne i fizičke osobe koje su obveznici poreza na dobit ili
poreza na dohodak i re­gistrirane su za obav­lja­nje djelatnosti.

Članak 19.

Osobe iz članka 18. ove
Odluke koje u svom sastavu imaju poslovne jedinice (prodavaonice, pogone,
radionice, prodajna mjesta) obveznici su poreza na tvrtku za svaku poslovnu
jedinicu.

Članak 20.

Porez na tvrtku ili naziv
plaća se godiš­nje i to kako slijedi:

if !supportEmptyParas endif

|  |  |
| --- | --- |
| 1. Pravne osobe koje obav­ljaju promet roba i usluga iz područja trgovine:  a) za reklamu, propagandu, oglašava­nje mar­keting, dekoraciju, trgovačka podu­zeća, robne kuće, predstavništva inozemnih i domaćih tvrtki, poduzeća za kontrolu kvalitete i kvaliteta roba, podu­zeća za promet otpacima, poduzeća koja obav­ljaju promet roba i usluga s inozemstvom i poslovna udruže­nja | 800,00 kuna, |
| b) za promet prehrambenim proizvodima i poduzeća koja trgovačku djelatnost obav­­ljaju u kioscima, pavi­ljonima i pokretnim prodavaonicama  if !supportEmptyParas endif | 400,00 kuna.  if !supportEmptyParas endif |
| 2. Pravne osobe iz područja industrije, po­ljoprivrede, šumarstva, gradite­ljstva i prometa | 800,00 kuna. |
| 3. Pravne osobe s područja ugostite­ljstva i turizma:  a) ugostite­ljska poduzeća za svaku poslovnu jedinicu (restorani, gostionice, barovi, buffete, kavane, krčme, konobe i druge objekte u kojima se toče alkoholna pića, igračnice, automat-klubove i hotele) | 800,00 kuna, |
| b) turistička poduzeća  if !supportEmptyParas endif | 800,00 kuna,  if !supportEmptyParas endif |
| c) prenoćišta, ugostite­ljske jedinice otvorenog tipa pri pravnim osobama ako se u ­njima toče alkoholna pića, mliječni i dijetalni restorani, te restorani sa samo­posluživa­njem | 400,00 kuna. |
| 4. Pravne osobe koje obav­ljaju obrtničku djelatnost | 700,00 kuna. |
| 5. Fizičke osobe koje samostalno obav­ljaju djelatnosti: | if !supportEmptyParas endif |
| –  samostalni ugostite­lji, trgovačke i zabavne rad­nje | 800,00 kuna, |
| –  proizvodne i uslužne djelatnosti | 400,00 kuna, |
| –  drugi | 400,00 kuna. |
| 6. Poduzeća stambene i komunalne djelatnosti | 700,00 kuna. |
| 7. Pravne osobe iz područja financija i osigura­nja, osim Zavoda za platni promet | 1.000,00 kuna. |
| 8. Stovarišta i skladišta svih pravnih osoba | 400,00 kuna. |
| 9. Druge pravne osobe koje nisu obuhvaćene ovim člankom | 300,00 kuna. |

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

Ako je na istom objektu istaknuto više tvrtki, odnosno naziva iste pravne
i fizičke osobe, plaća se samo jedan spomenuti iznos poreza.

Ako postoji više vlasnika obrtničke rad­nje ili poduzeća, plaća se samo
jedan porez.

Ako se tvrtka upiše u re­gistar tijekom godine ili tijekom godine
prekine obav­lja­nje djelatnosti, plaća se srazmjerni dio poreza.

Poslovne jedinice u sastavu pravne i fizičke osobe (prodavaonice, pogoni
i radionice) plaćaju 50% propisanog poreza, ako ovim člankom nije određeno
drugačije.

Članak 21.

Tvrtkom ili nazivom u smislu članka 20. ove Odluke, smatra se ime pravne
i fizičke osobe pod kojim trgovačko društvo ili rad­nja posluje, osim natpisa
na klupama, stolovima i otvorenim prodajnim mjestima na tržnici na kojima se
prodaju živežne  namirnice, natpisa što
ih građevinska poduzeća ističu na gradilištima, te naziva poslovnih jedinica
koje ne posluju s trećim osobama.

Članak 22.

Porez na tvrtku ili naziv plaća se u roku od 15 dana od dana dostave
rješe­nja kojim je porez na tvrtku ili naziv utvrđen.

Članak 23.

Obveznik poreza na tvrtku ili naziv, dužan je tvrtku ili naziv, promjenu
imena tvrtke ili naziva i svaku drugu promjenu što utječe na visinu poreza
prijaviti nadležnom Upravnom odjelu u roku od 15 dana od upisa u re­gistar,
odnosno od nastale promjene.

 Porez
na korište­nje javnih površina

Članak 24.

 Porez na korište­nje javnih
površina plaćaju pravne i fizičke osobe koje se koriste javnim površinama.

Javnim površinama u smislu ove Odluke smatraju se zem­ljišta koja su u
skladu s prostornim planovima namije­njena općoj uporabi (ulice, trgovi,
igrališta, zelene površine, parkirališta i slično).

Članak 25.

Na korište­nje javnih površina plaća se porez na svaki m2 površine,
po danu korište­nja i to:

1.  ­ljetne terase                                                                     1,00
kn

2.  prodajni
stolovi i klupe                                                   10,00
kn

3.  kiosci                                                                              1,50
kn

4.  javne površine ispred trgovina koje se koriste
za

izlaga­nje i prodaju robe                                                    2,00
kn

   –ostale javne
površine                                                        1,00
kn

5.  panoi, putokazi i slično na javnim

površinama

   –do 2 m2 površine                                     1,00
kuna/dan paušalno

   –preko 2 m2
površine                                2,00
kuna/dan paušalno

6.  zabavišta,
parkovi, cirkusi i slično                                1,00
kunu.

Porez na korište­nje javnih površina obveznik je dužan platiti prije
početka korište­nja javne površine.

III. PRIJELAZNE I ZAVRŠNE ODREDBE

Članak 26.

Kada obveznik poreza i prireza porezu na dohodak dospjeli porez i prirez
porezu na dohodak ne plati u propisanom roku, porez i prirez prisilno se
naplaćuje po odredbama Opće­g poreznog zakona.

Članak 27.

Utvrđiva­nje i naplatu gradskih poreza obav­lja Ministarstvo financija,
Porezna uprava, Područni ured Varaždin, Ispostava Novi Marof.

Članak 28.

Postupci razreza i naplate gradskih poreza započeti po odred­bama
dosadaš­nje Odluke o porezima, dovršit će se po odredbama te Odluke.

Korište­nje javnih površina čije je korište­nje, po odredbama dosadaš­nje
Odluke, odobreno na du­lje vremensko razdob­lje, mora se uskladiti s odredbama
ove Odluke do 1. ožujka 2002. godine.

Članak 29.

Danom primjene ove Odluke prestaje važiti Odluka o porezima Općine Novi
Marof od 25. 2. 1994. godine, klasa: 410-01/94-01/01 (»Službeni vjesnik
Varaždinske županije« broj 1/94).

Članak 30.

Ova Odluka stupa na snagu osmog dana od dana objave u »Narodnim
novinama«, a primje­njuje se od 1. siječ­nja 2002. godine.

Ova odluka objav­ljuje se i u »Službenom vjesniku Varaždinske županije«.

Klasa: 410-01/01-01/01
Urbroj: 2186/022-01-01-4
Novi Marof, 30. 11. 2001.

Predsjednik
Gradskog vijeća
**Zvonimir Puškadija,** v. r.

Odluka, NN 108/2001-1791
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)